|  |  |
| --- | --- |
| Naziv obveznika:  **Dječji vrtić Požega** | Broj RKP-a: 32738 |
| Sjedište obveznika:  Rudinska 8,34000 Požega | Matični broj: 03310299 |
| Adresa sjedišta obveznika:  Rudinska 8, 34000 Požega | OIB: 30492723401 |
| Razina: 21 | Šifra djelatnosti prema NKD-u: 8510 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2024. godine**

U Dječjem vrtiću Požega ostvaruje se program njege, odgoja, obrazovanja, zdravstvene zaštite, prehrane i socijalne skrbi o djeci predškolske dobi, program odgoja i obrazovanja djece u godini prije polaska u osnovnu školu, program ranog učenja stranih jezika i drugi programi umjetničkog, kulturnog, vjerskog i sportskog sadržaja.

Predškolski odgoj organizira se i provodi za djecu od navršene 1. godine života do polaska u osnovnu školu. Osim redovnog programa Dječji vrtić Požega ostvaruje i alternativni odgojno obrazovni Montessori program za djecu od 0-3 i od 3-6 godina, te program javnih potreba - posebna poludnevna skupina za djecu s težim teškoćama u razvoju.

Montessori program se temelji na osnovnim principima Montessori pedagogije, a to su: dijete u središtu zanimanja, pripremljena okolina, odgovornost, sloboda izbora, kretanja i Montessori didaktička sredstva.

Program predškole provodi se u Dječjem vrtiću Požega u skladu s Pravilnikom o sadržaju i trajanju programa predškole (Narodne novine 107/14.), a prema programu koji je verificiran od strane Ministarstvo znanosti obrazovanja i sporta.

**ZAKONSKA OSNOVA ZA UVOĐENJE PROGRAMA**

* Zakon o predškolskom odgoju i obrazovanju (Narodne novine br.10/97., 107/07., 94./13., 98/19., 57/22. i 101/23.);
* Zakon o ustanovama RH (Narodne novine br.76/93., 29/97., 47/99., 35/08., 127/19. i 151/22.)
* Prijedlog koncepcije razvoja predškolskog odgoja (Glasnik Ministarstva kulture i prosvjete br.7/8 1991.)
* Programsko usmjerenje odgoja i obrazovanja predškolske djece (Glasnik Ministarstva kulture i prosvjete 7/8 1991.)
* Zakon o društvenoj brizi o djeci predškolske dobi (NN 18/91)
* Državni pedagoški standard predškolskog odgoja (Narodne novine br. 63/08 i 90/10.)
* Zakon o financiranju jedinica lokalne uprave i samouprave (Narodne novine br. 127/17., 138/20., 151/22. i 114/23.)
* Odluka o elementima standarda specifičnih potreba djece s teškoćama u razvoju (Narodne novine br. 47/87., 10/97. i 63/08.)
* Pravilnik o sadržaju i trajanju programa predškole (Narodne novine br. 107/14)

**BILJEŠKE UZ PR-RAS**

1. Šifra 6393 – Tekući prijenosi između proračunskih korisnika istoga proračuna temeljem prijenosa EU sredstava – prihod ostvaren u prethodnom razdoblju za projekt Požeški limači. Projekt je tijekom prethodnog razdoblja završen.
2. Šifra 6526 – Ostali nespomenuti prihod – prihod ostvaren od uplate roditelja za djecu koja pohađaju vrtić.
3. Šifra 6631 – Tekuće donacije – donacije trgovačkih društava za redovan rad vrtića (doniran sitni inventar).
4. Šifra 6615 – Prihodi od pruženih usluga – prihod ostvaren od najma prostora.
5. Šifra 6711 – Prihodi iz nadležnog proračuna za financiranje rashoda poslovanja – u drugoj polovici 2023. godine Vlada RH donijela je odluku o sufinanciranju dječjih vrtića te sukladno uputama Ministarstva financija otvoren je novi izvor 5.6. koji je povezan s kontom 6711 – iz navedenog proizlazi povećanje.
6. Šifra 3111 – Plaće za redovan rad – tijekom tekućeg razdoblja, a temeljem kolektivnog pregovaranja, došlo je do povećanja osnovice plaće i usklađenja koeficijenta.
7. Šifra 312 – Ostali rashodi za zaposlene – rashodi su manji u odnosu na prethodno razdoblje, odnose na isplatu materijalnih prava djelatnika temeljem kolektivnog ugovora (božićnica, uskrsnica, regres, jubilarne nagrade, darovi za dijete i slično). Tijekom prethodnog razdoblja isplaćena je pomoć za štete djelatnicima za elementarnu nepogodu – tijekom tekućeg razdoblja istog nije bilo.
8. Šifra 3211 – Službena putovanja – rashodi se odnose na redovna službena putovanja, dok je tijekom prethodnog razdoblja evidentiran i rashod za projekt Požeški limači kojeg tijekom tekućeg razdoblja nije bilo jer je projekt završen.
9. Šifra 3213 – Stručno usavršavanje djelatnika – rashod se odnosi na trošak polaganja stručnog ispita i rashode koji se odnose na stručno usavršavanje djelatnika.
10. Šifra 3232 – Usluge tekućeg i investicijskog održavanja – rashodi se odnose na održavanja objekta i opreme na dvije lokacije na kojima vrtić posluje (Kralja Krešimira i Rudinska).
11. Šifra 3233 – Usluge promidžbe i informiranja – rashod se odnosi na HRT preplatu i troškove objave natječaja za zapošljavanja u Narodnim novinama.
12. Šifra 3237 – Intelektualne i osobne usluge – rashodi se odnose na troškove odvjetnika za naplatu dospjelih potraživanja te je manji u odnosu na prethodno razdoblje.
13. Šifra 4 – Rashodi za nabavu nefinancijske imovine – nabavljena je nova imovina u vrijednosti 4.235,78 eura.
14. Ukupni prihodi iznose 1.795.146,85 eura, ukupni rashodi 1.799.860,39 eura iz čega proizlazi tekući manjak u iznosu 4.713,54 eura koji čini ukupan rezultat tekućeg razdoblja jer prenesenog rezultata nije bilo (manjak prihoda poslovanja u iznosu 477,76 eura i manjak prihoda od nefinancijske imovine u iznosu 4.235,78 eura).

**BILJEŠKE UZ BILANCU**

1. Šifra B002 – Nefinancijska imovina – tijekom tekućeg razdoblja nabavljeno je nove imovine u iznosu 4.235,78 eura te je obračunata amortizacija. Drugih promjena nije bilo.
2. Šifra 129 – Ostala potraživanja – potraživanje se odnosi na nedoznačena sredstva za bolovanje od HZZO-a.
3. Šifra 165 – Potraživanja za upravne i administrativne pristojbe, pristojbe po posebnim propisima i naknade – potraživanje se odnosi na izlazne račune koji nisu naplaćeni roditeljima za čuvanje djece.
4. Šifra 167 – Potraživanja proračunskih korisnika za sredstva uplaćena u nadležni proračun – korisnik posluje preko sustava lokalne riznice.
5. Šifra 169 – ispravak vrijednosti potraživanja – prema Pravilniku o proračunskom računovodstvu, propisana je obveza ispravaka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 15.119,16 eura.
6. S 31.12.2024. godine nije bilo zadovoljenih uvjeta za provedbu zakonske korekcije.
7. Dječji vrtić nema sudskih sporova niti sumnjivih potraživanja. Popis izvanbilančne evidencije nalazi se u prilogu.

**BILJEŠKE UZ PR-RAS-funkcijski**

1. Šifra 0911 – Predškolsko obrazovanje – rashod prema navedenoj funkciji iznosi 1.799.860,39 eura.

**BILJEŠKE UZ P-VRIO**

1. Tijekom tekućeg razdoblja nije bilo promjene u vrijednosti i obujmu imovine.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 161.646,45 eura i sva su nedospjele (čine ih neplaćeni računi i plaća za prosinac).
2. Šifra V010 – Međusobne obveze subjekata općeg proračuna – čini ih nevraćeni povrat po konačnom obračunu poreza, potraživanje doprinosa i poreza za ispravak plaće i potraživanje za bolovanje na teret HZZO-a.

Požega, 27. siječnja 2025.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Sanela Soldo Kovačević, mag.praesc.educ.

DJEČJI VRTIĆ POŽEGA

Rudinska 8

34000 Požega

Prilog 1.: Popis ugovornih odnosa i slično koji uz ispunjenje određenih uvjeta, mogu postati obveza ili imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RB** | **Datum izdavanja / primanja jamstva** | **Instrument osiguranja** | **Iznos danog / primljenog jamstva** | **Primatelj / davatelj jamstva** | **Namjena** | **Dokument** | **Rok važenja** | **Napomena** |
| 1. | 29.10.2020. | Zadužnica | 18.688,73 eura | UniCredit Leasing Croatia d.o.o., Zagreb | Osiguranje plaćanja | Ugovor o operativnom leasingu br. 229183/20 | 60 mjeseci |  |

|  |  |  |  |  |
| --- | --- | --- | --- | --- |
| EVIDENCIJA IZVANBILANČNE EVIDENCIJE | | | | |
| **R.B** | **DATUM KNJIŽENJA** | **NAZIV SREDSTVA** | **IZNOS** | **NAPOMENA** |
| 1. | 2015. godina | Zgrada dobivena na korištenje od strane osnivača | 395.662,60 eura |  |
| UKUPNO | | | 395.662,60 eura | |